CELEX: 52008PC0491
Language: lt
Date: 2008-07-29
Title: Pasiūlymas Tarybos reglamentas kuriuo pratęsiamas galutinio antidempingo muito, nustatyto Reglamentu (EB) Nr. 1420/2007 importuojamam Kinijos Liaudies Respublikos ir Kazachstano kilmės silikomanganui, taikymo laikinas sustabdymas

Svarbus teisinis pranešimas

|

52008PC0491

	[pic] | EUROPOS BENDRIJŲ KOMISIJA |Briuselis, 29.7.2008KOM(2008) 491 galutinisPasiūlymasTARYBOS REGLAMENTASkuriuo pratęsiamas galutinio antidempingo muito, nustatyto Reglamentu (EB) Nr. 1420/2007 importuojamam Kinijos Liaudies Respublikos ir Kazachstano kilmės silikomanganui, taikymo laikinas sustabdymas(pateikta Komisijos)AIŠKINAMASIS MEMORANDUMAS1) PASIūLYMO APLINKYBėS |Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu. |Bendrosios aplinkybės Šis pasiūlymas pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje taikomos nuostatos Netaikoma. |Derėjimas su kitomis Europos Sąjungos politikos sritimis ir tikslais Netaikoma. |2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Atliekant tyrimą, susijusios suinteresuotosios šalys, remdamosi pagrindinio reglamento nuostatomis, jau turėjo galimybę apginti savo interesus. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas pateikiamas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame yra pateiktas išsamus būtinų įvertinti sąlygų sąrašas. |3) TEISINIAI PASIūLYMO ASPEKTAI |Siūlomų veiksmų santrauka 2007 m. gruodžio 6 d. Tarybos reglamentu (EB) Nr. 1420/2007 iš Kinijos ir Kazachstano importuojamam silikomanganui buvo nustatytos priemonės (atitinkamos antidempingo muito normos – 8,2 % ir 6,5 %). Dėl laikinai padidėjusių rinkos kainų ir dėl po pradinio TL (nuo 2006 m. vidurio iki 2007 m. vidurio) aiškiai pagerėjusios Bendrijos pramonės padėties trumpu laikotarpiu, 2007 m. gruodžio 6 d. įsigaliojusiu Komisijos sprendimu (2007/798/EB) 9 mėnesių laikotarpiui buvo laikinai sustabdytas priemonių taikymas. Šis sprendimas nustos galioti 2008 m. rugsėjo 6 d. Laikinai sustabdžius galutinių antidempingo muitų taikymą, Komisija toliau stebėjo rinkos vystymąsi. Nustatyta, kad SiMn kainos Bendrijos rinkoje išliko didelės, o Bendrijos rinkos padėtis išliko geresnė ir šiuo metu pramonė nepatiria žalos. Taip pat manoma, jog nėra tikimybės, kad pratęsus laikiną sustabdymą dėl importo iš nagrinėjamųjų šalių patiriama žala atsinaujins. Todėl Tarybai siūloma priimti pridedamą reglamento pasiūlymą. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |Veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūloma priemonė – reglamentas. |Kitos priemonės būtų netinkamos dėl toliau nurodytos priežasties. Kitos priemonės būtų netinkamos, nes minėtame pagrindiniame reglamente kitų galimybių nenumatyta. |4) POVEIKIS BIUDžETUI |Pasiūlymas neturi jokio poveikio Bendrijos biudžetui. |PasiūlymasTARYBOS REGLAMENTASkuriuo pratęsiamas galutinio antidempingo muito, nustatyto Reglamentu (EB) Nr. 1420/2007 importuojamam Kinijos Liaudies Respublikos ir Kazachstano kilmės silikomanganui, taikymo laikinas sustabdymasEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 14 straipsnio 4 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA(1) Taryba Reglamentu (EB) Nr. 1420/2007[2] importuojamam Kinijos Liaudies Respublikos (toliau – KLR) ir Kazachstano kilmės silikomanganui (įskaitant ferosilikomanganą) (toliau – SiMn), kurio KN kodai yra 7202 30 00 ir ex 8111 00 11 (TARIC kodas 8111 00 11 10) (toliau – nagrinėjamasis produktas), nustatė galutinį antidempingo muitą. Importuojamam KLR ir Kazachstano kilmės nagrinėjamam produktui atitinkamai nustatyta 8,2 % ir 6,5 % antidempingo muito norma.(2) Sprendimu 2007/789/EB[3] (toliau – sprendimas) Komisija laikinai sustabdė galutinių antidempingo muitų taikymą devyniems mėnesiams, pradedant nuo 2007 m. gruodžio 6 d.B. LAIKINO SUSTABDYMO PRATĘSIMO PAGRINDAI(3) Kaip nurodyta pagrindinio reglamento 14 straipsnio 4 dalyje, atsižvelgiant į Bendrijos interesus, antidempingo priemonės gali būti laikinai sustabdytos remiantis tuo, kad rinkos sąlygos laikinai pasikeitė tokiu mastu, jog tikėtina, kad dėl tokio laikino sustabdymo nebus patirta žalos, su sąlyga, kad Bendrijos pramonės atstovams buvo suteikta galimybė pareikšti nuomonę ir į šią jų nuomonę buvo atsižvelgta. 14 straipsnio 4 dalyje taip pat nurodyta, kad laikinas sustabdymas gali būti dar kartą pratęstas ne ilgesniam kaip vienerių metų laikotarpiui, jeigu pritarusi Komisijos pasiūlymui taip nutaria Taryba. Toliau 14 straipsnio 4 dalyje nurodoma, kad atitinkamų priemonių taikymas gali būti atnaujintas bet kada, jeigu laikino sustabdymo priežastis išnyko.(4) Laikinai sustabdžius galutinių antidempingo muitų taikymą, Komisija pagal sprendimo 13 konstatuojamąją dalį toliau stebėjo rinkos vystymąsi, ypač atsižvelgdama į SiMn importo srautus ir kainas. Atlikus importo tyrimą bendradarbiaujantiems Bendrijos gamintojams taip pat buvo nusiųsti klausimynai, kuriuose prašoma pateikti duomenis apie gamybą ir pardavimo Bendrijos rinkoje kiekį ir vertę bei apie 2007 m. paskutiniojo ketvirčio ir 2008 m. pirmojo ketvirčio pelningumą.(5) Remiantis gauta informacija buvo nustatyta, kad SiMn rinkos kainos Bendrijos rinkoje išliko sąlyginai didelės ir daug didesnės nei pradiniu tiriamuoju laikotarpiu (2005 m. liepos 1 d.–2006 m. birželio 30 d.). Pastebėta, kad vidutinė kaina padidėjo nuo 622 EUR už MT 2006 m. trečiąjį ketvirtį iki 1051 EUR už MT 2007 m. trečiąjį ketvirtį; 2008 m. pirmąjį ketvirtį vidutinė kaina padidėjo iki 1189 EUR už MT. Į Bendriją importuojamo SiMn tendencijos buvo analogiškos.(6) Kalbant apie importą, nuo sprendimo, kuriuo laikinai sustabdytas priemonių taikymas tiriamojo laikotarpio (2006 m. spalio 1 d.–2007 m. rugsėjo 30 d.) (toliau – sprendimo TL) iki 2007 m. kovo 1 d.–2008 m. vasario 29 d. laikotarpio (toliau – stebėjimo laikotarpis) importuojamo KLR ir Kazachstano kilmės SiMn rinkos dalis padidėjo tik 0,2 procentinio punkto iki 10 % viso suvartojimo Bendrijoje ir buvo mažesnė už atitinkamą rinkos dalį pradiniu tiriamuoju laikotarpiu (10,4 %). Vartojimas EB nekito ir išliko apie 20 % didesnis nei pradiniu tiriamuoju laikotarpiu.(7) Kalbant apie Bendrijos pramonę, jos padėtis lyginant su padėtimi pradiniu tiriamuoju laikotarpiu (2005 m. liepos 1 d.–2006 m. birželio 30 d.) išliko geresnė. Kaip minėta sprendimo 8 konstatuojamojoje dalyje, nuo pradinio tiriamojo laikotarpio iki 2006 m. spalio 1 d.–2007 m. rugsėjo 30 d. laikotarpio pardavimo ir gamybos kiekiai atitinkamai padidėjo 15 % ir 19 %, o Bendrijos pramonės pelningumas 2007 m. trečiąjį ketvirtį buvo 42 %. Remiantis nauja gauta informacija, nuo sprendimo TL iki stebėjimo laikotarpio Bendrijos pramonės pardavimo kiekis padidėjo dar 9 %, o jos rinkos dalis padidėjo iki 25,4 %. Dėl netrikdomų aukštų SiMn kainų lygių ES rinkoje Bendrijos pramonės pelningumas išliko nepaprastai didelis ir, netgi atsižvelgiant į nedidelį sumažėjimą pirmąjį 2008 m. ketvirtį iki 36 %, jis gerokai viršijo pradiniame tyrime nustatytą 5 % pelno lygį.(8) Kaip nurodyta Reglamento (EB) Nr. 1420/2007 157–163 konstatuojamosiose dalyse, buvo manoma, kad nustačius minėtas priemones, vartotojai patirs nors ir nedaug, tačiau neigiamų padarinių, nes jeigu prireiktų naujų ar alternatyvių tiekimo šaltinių, padidėtų kainos. Atsižvelgiant į laikiną rinkos sąlygų pasikeitimą ir į tai, kad Bendrija šiuo metu nepatiria žalos, tęsiant laikiną priemonių taikymo sustabdymą būtų pašalintas bet koks neigiamas poveikis vartotojams. Taigi galima daryti išvadą, kad laikino sustabdymo pratęsimas atitiktų bendrus Bendrijos interesus.C. KONSULTACIJOS SU BENDRIJOS PRAMONĖS ATSTOVAIS(9) Laikydamasi pagrindinio reglamento 14 straipsnio 4 dalies, Komisija informavo Bendrijos pramonę apie ketinimą pratęsti minėtų antidempingo priemonių taikymo laikiną sustabdymą. Bendrijos pramonės atstovams buvo suteikta galimybė teikti pastabas, tačiau jie neprieštaravo laikinam antidempingo priemonių taikymo sustabdymui.D. IŠVADA(10) Atsižvelgiant į tai, kas išdėstyta, manoma, kad rinkos padėtis yra labai panaši į tą padėtį, kuomet priemonės buvo laikinai sustabdytos. Iš tiesų, atsižvelgiant į laikinus rinkos sąlygų pokyčius, visų pirma aukštas SiMn kainas Bendrijos rinkoje, kurios gerokai viršija pradiniame tyrime nustatytas žalingas kainas, daroma išvada, kad mažai tikėtina, jog pratęsus priemonių taikymo laikiną sustabdymą atsinaujintų su importuojamu KLR ir Kazachstano kilmės nagrinėjamuoju produktu susijusi žala.(11) Atsižvelgiant į minėtas išvadas, siūloma laikinai sustabdyti antidempingo priemonių, taikomų importuojamam silikomanganui (įskaitant ferosilikomanganą), taikymą tolesniam vienerių metų laikotarpiui pagal pagrindinio reglamento 14 straipsnio 4 dalį.(12) Komisija toliau stebės importuojamus produktus ir susijusio produkto kainas. Jeigu kuriuo nors metu vėl padidės iš KLR ir Kazachstano dempingo kainomis importuojamo nagrinėjamojo produkto kiekis ir dėl to Bendrijos pramonei bus daroma žala, Komisija, atsižvelgdama į esmines žalos vertinimo taisykles, imsis būtinų veiksmų iš naujo nustatyti antidempingo muitą. Prireikus, pagal pagrindinio reglamento 11 straipsnio 3 dalį, gali būti inicijuojama tarpinė peržiūra,PRIĖMĖ ŠĮ REGLAMENTĄ:1 straipsnisŠiuo reglamentu laikinas antidempingo muito, nustatyto Komisijos sprendimu Nr. 2007/789/EB, taikymo sustabdymas pratęsiamas iki 2009 m. rugsėjo 6 d.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Tarybos reglamentu (EB) Nr. 2117/2005 (OL L 340, 2005 12 23, p. 17).[2] OL L 317, 2007 12 5, p. 5.[3] OL L 317, 2007 12 5, p. 79.